ประกาศการท่าเรือแห่งประเทศไทยประกาศการท่าเรือแห่งประเทศไทยเรื่องกำหนดอัตราค่าธรรมเนียมการขอเช่าโทรศัพท์ของการท่าเรือแห่งประเทศไทย[๑] เพื่อให้การเก็บค่าธรรมเนียมการขอเช่าโทรศัพท์ของการท่าเรือแห่งประเทศไทยเป็นไปด้วยความเรียบร้อย ถูกต้องและเหมาะสม อาศัยอำนาจตามความในมาตรา ๙ (๓) มาตรา๒๔ มาตรา ๒๙ วรรคแรก (๑) วรรคสอง และวรรคท้ายแห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทยจึงให้ดำเนินการ ดังนี้ข้อ ๑ยกเลิกประกาศการท่าเรือแห่งประเทศไทย เรื่องกำหนดอัตราค่าธรรมเนียมการขอเช่าโทรศัพท์ของการท่าเรือแห่งประเทศไทย ลงวันที่ ๑๐กันยายน ๒๕๕๓ข้อ ๒การเรียกเก็บค่าธรรมเนียมการเช่าโทรศัพท์ (ไม่รวมภาษีมูลค่าเพิ่ม) ดังนี้๒.๑ การเช่าคู่สายโทรศัพท์ อาคารสำนักงานการท่าเรือแห่งประเทศไทยคิดค่าใช้จ่ายดังนี้๒.๑.๑ ค่าเช่าคู่สายโทรศัพท์ ให้เก็บครั้งเดียวเป็นเงิน ๕,๐๐๐ บาท (ห้าพันบาทถ้วน) ต่อ ๑ คู่สายและจะต้องเสียค่าติดตั้งอุปกรณ์ตามประมาณการของแผนกบริการงานไฟฟ้า (งานโทรศัพท์)กองบริการงานช่าง ฝ่ายการช่าง ซึ่งขึ้นอยู่กับระยะทางและพื้นที่ของสำนักงานโดยคิดค่าติดตั้งเป็นจำนวนเงิน ๓,๖๘๐ บาท(สามพันหกร้อยแปดสิบบาทถ้วน) ต่อ ๑ คู่สาย และต้องขอเช่าเลขหมายจากบริษัท ทีโอทีจำกัด (มหาชน) เท่านั้น๒.๑.๒ ในกรณีผู้ขอใช้บริการขอเช่าเลขหมายจากผู้ให้บริการรายอื่นผู้ขอจะต้องเสียค่าเช่าคู่สายให้กับการท่าเรือแห่งประเทศไทยเป็นจำนวนเงินคู่สายละ๑,๐๐๐ บาท (หนึ่งพันบาทถ้วน) ต่อ ๑ เดือนและจะต้องเสียค่าติดตั้งอุปกรณ์ตามประมาณการของแผนกบริการงานไฟฟ้า (งานโทรศัพท์)ซึ่งขึ้นอยู่กับระยะทางและพื้นที่ของสำนักงาน โดยคิดค่าติดตั้งเป็นจำนวนเงิน ๓,๖๘๐ บาท (สามพันหกร้อยแปดสิบบาทถ้วน) ต่อ ๑ คู่สาย๒.๑.๓ชำระค่าการวางเงินประกันการปฏิบัติตามสัญญาเช่าคู่สายโทรศัพท์เป็นจำนวนเงิน ๖,๐๐๐ บาท (หกพันบาทถ้วน) ต่อ ๑ คู่สายโดยดำเนินการทำสัญญากับแผนกนิติกรรมและสัญญา กองกฎหมาย ฝ่ายอำนวยการและผู้ขอใช้บริการจะได้รับเงินส่วนนี้คืนเมื่อมีการยกเลิกการเช่าคู่สายโทรศัพท์แล้ว๒.๒ การเช่าคู่สายโทรศัพท์ในบริเวณ และนอกเขตรั้วศุลกากรคิดค่าใช้จ่ายดังนี้๒.๒.๑ ค่าเช่าคู่สายโทรศัพท์คู่สายละ ๑,๐๐๐ บาท (หนึ่งพันบาทถ้วน) ต่อ ๑ คู่สาย ต่อ ๑ เดือนและจะต้องเสียค่าติดตั้งตามประมาณการของแผนกบริการงานไฟฟ้า (งานโทรศัพท์)ซึ่งขึ้นอยู่กับระยะทางและพื้นที่ของสำนักงาน โดยคิดค่าติดตั้งเป็นจำนวนเงิน ๓,๖๘๐ บาท (สามพันหกร้อยแปดสิบบาทถ้วน) ต่อ ๑ คู่สาย๒.๒.๒ชำระค่าการวางเงินประกันการปฏิบัติตามสัญญาเช่าคู่สายโทรศัพท์เป็นจำนวนเงิน ๖,๐๐๐ บาท (หกพันบาทถ้วน) ต่อ ๑ คู่สาย โดยดำเนินการทำสัญญากับแผนกนิติกรรมและสัญญาและผู้ขอใช้บริการจะได้รับเงินส่วนนี้คืนเมื่อมีการยกเลิกการเช่าคู่สายโทรศัพท์แล้ว๒.๓ การเช่าโทรศัพท์ (เลขหมายภายใน ๔ ตัว) คิดค่าใช้จ่ายดังนี้๒.๓.๑ ค่าติดตั้งอุปกรณ์เลขหมายโทรศัพท์เป็นจำนวนเงิน ๓,๖๘๐ บาท (สามพันหกร้อยแปดสิบบาทถ้วน) ต่อ ๑ เลขหมาย๒.๓.๒ ค่าเช่าโทรศัพท์ต่อ ๑ เลขหมาย ดังนี้๒.๓.๒.๑ ค่าบริการรายเดือน ๑๐๐ บาท (หนึ่งร้อยบาทถ้วน)๒.๓.๒.๒ ค่าใช้โทรศัพท์ในเขตกรุงเทพฯ และปริมณฑล ครั้งละ ๓ บาท(สามบาทถ้วน)๒.๓.๒.๓ค่าใช้โทรศัพท์ทางไกลคิดอัตราตามจริงในอัตราเดียวกับบริษัททีโอที จำกัด (มหาชน)๒.๓.๓ ก่อนดำเนินการทำสัญญาผู้ขอใช้บริการต้องวางเงินประกันการปฏิบัติตามสัญญาเช่าคู่สายโทรศัพท์เป็นจำนวนเงิน ๖,๐๐๐ บาท (หกพันบาทถ้วน) ต่อ ๑ เลขหมาย หรือคู่สายโดยดำเนินการทำสัญญากับแผนกนิติกรรมและสัญญาและผู้ขอใช้บริการจะได้รับเงินส่วนนี้คืนเมื่อมีการยกเลิกการเช่าคู่สายโทรศัพท์แล้วข้อ ๓ให้ผู้ขอใช้บริการซึ่งประสงค์จะย้ายเลขหมาย หรือคู่สายทำหนังสือแจ้งวัตถุประสงค์ถึงผู้อำนวยการกองบริการงานช่างเพื่อส่งพนักงานไปสำรวจสถานที่ย้ายและถ้ามีการเปลี่ยนแปลงสถานที่แผนกบริการงานไฟฟ้า (งานโทรศัพท์) จะประมาณการพร้อมแจ้งค่าใช้จ่ายให้ผู้ขอใช้บริการทราบและไปชำระเงินที่ศูนย์ชำระค่าภาระและค่าบริการจุดเดียวเบ็ดเสร็จ (ONE STOP SERVICE)ก่อนดำเนินการย้ายโดยเรียกเก็บค่าย้ายเป็นจำนวนเงิน ๒,๗๖๐บาท (สองพันเจ็ดร้อยหกสิบบาทถ้วน) ไม่รวมภาษีมูลค่าเพิ่มต่อ ๑ เลขหมาย หรือคู่สายข้อ ๔ให้ผู้ขอใช้บริการซึ่งประสงค์จะยกเลิกการใช้โทรศัพท์ตามข้อ ๒.๓หรือการยกเลิกการเช่าคู่สาย ทำหนังสือถึงผู้อำนวยการกองบริการงานช่างโดยระบุเลขหมาย วัน เดือน ปีที่ต้องการยกเลิก พร้อมแจ้งขอคืนเงินประกันการปฏิบัติตามสัญญาโดยแนบสำเนาใบเสร็จรับเงินค่าประกันการปฏิบัติตามสัญญามาด้วยและเมื่อได้รับหนังสืออนุมัติจากการท่าเรือแห่งประเทศไทยแล้วให้นำใบเสร็จรับเงินต้นฉบับพร้อมหนังสือดังกล่าวไปรับเงินประกันการปฏิบัติตามสัญญาที่แผนกบัญชีเจ้าหนี้กองบัญชีการเงิน สำนักบัญชี ฝ่ายการเงินและบัญชีข้อ ๕ การขอเช่าโทรศัพท์ตามข้อ๑ ถึงข้อ ๓ ผู้ขอใช้บริการต้องมาขอรับแบบคำขอเช่าโทรศัพท์ที่แผนกบริการงานไฟฟ้า(งานโทรศัพท์) กองบริการงานช่าง ฝ่ายการช่างข้อ ๖กรณีนิติบุคคลที่เป็นคู่สัญญากับการท่าเรือแห่งประเทศไทยเมื่อมีการเปลี่ยนแปลงชื่อนิติบุคคล หรือกรรมการ หรือที่ตั้งนิติบุคคลให้ยื่นเอกสารพร้อมหนังสือรับรองของบริษัทต่อแผนกบริการงานไฟฟ้า (งานโทรศัพท์)ภายใน ๓๐ วันทั้งนี้ ตั้งแต่วันที่ ๑ มิถุนายน ๒๕๕๖ เป็นต้นไปประกาศณ วันที่ ๒๔ เมษายน พ.ศ. ๒๕๕๖เรือเอกอิทธิชัย สุพรรณกูลรองผู้อำนวยการการท่าเรือแห่งประเทศไทยสายบริหารทรัพยากรบุคคลและการเงินรักษาการแทนผู้อำนวยการการท่าเรือแห่งประเทศไทยปริยานุช/ผู้จัดทำ๑๗ พฤษภาคม๒๕๕๖โชติกานต์/ผู้ตรวจ๑๗ มิถุนายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๕๘ ง/หน้า ๓๙/๑๔ พฤษภาคม ๒๕๕๖